b'\n_START_ARTICLE_\nMarjan Laznik\n_START_SECTION_\n\xc5\xbdivljenjepis\n_START_PARAGRAPH_\nLaznik \xc5\xbeivi in deluje v Mariboru. S fotografijo se je pri\xc4\x8del ukvarjati leta 1982, ko je postal \xc4\x8dlan Foto kinokluba TAM Maribor. \xc5\xbde naslednje leto, leta 1983 po\xc5\xa1lje svoje prve fotografije na razpis za Mladinsko republi\xc5\xa1ko razstavo fotografij v Vuzenici. \xc5\xbdirija (vodja \xc5\xbeirije g. Stojan Kerbler) mu prisodi 2.nagrado za posamezno fotografijo._NEWLINE_Na osnovi pridobljenih to\xc4\x8dk za nagrajene in razstavljene fotografije, mu Foto zveza Slovenije leta 1990 dodeli naziv\xc2\xa0\xc2\xbbFotoamater 1.razreda (FA1 .FZS)\xc2\xab, leto prej (1989) pa naziv\xc2\xa0\xc2\xbbFoto instruktor FZS\xc2\xab\xc2\xa0in pisno priznanje Foto zveze Slovenije za uspe\xc5\xa1no delo in pomo\xc4\x8d pri izvedbi republi\xc5\xa1ke razstave diapozitivov._NEWLINE_Svoje fotografije prilo\xc5\xbenostno objavlja v razli\xc4\x8dnih revijah in \xc4\x8dasopisih (spletni \xc4\x8dasopis RockOnNet, Ve\xc4\x8der, Ekipa, Dnevnik, Varnostnik, ipd.), nekaj let (1989-1991) je bil\xc2\xa0\xc2\xbbslu\xc5\xbebeni\xc2\xab\xc2\xa0fotograf prireditve FolkArt, redno pa fotografsko bele\xc5\xbei razli\xc4\x8dne prireditve, ki spadajo pod Zvezo kulturnih dru\xc5\xa1tev Slovenije oz. Javni sklad za kulturne dejavnosti, fotke se najdejo \xc5\xa1e na kak\xc5\xa1nem plakatu ali ovitku CD-ja (zgo\xc5\xa1\xc4\x8denke), katalogu, prospektu, ipd. Svoje znanje prena\xc5\xa1a na ljubitelje fotografije skozi fotografske te\xc4\x8daje, delavnice in predavanja.\n_START_SECTION_\nDelo\n_START_PARAGRAPH_\nPripravil je 12.samostojnih razstav in sodeloval na 12-tih klubskih razstavah, do leta 1996 pa je svoja dela poslal na 194 razstav umetni\xc5\xa1ke fotografije doma in po svetu, na katerih je razstavljal 98 \xc4\x8drno-belih fotografij in 142 diapozitivov, prejel 27 nagrad (5 zlatih, 4 srebrne, 4 bronaste in 14 diplom oz.pohval).'